PTTGC ช่วงที่เหลือของปียังมีปัจจัยหนุนราคาเทียบหุ้นปิโตรเคมีในภูมิภาคถูกสุด
บล. เมย์แบงก์ กิมเอ็ง ปรับคำแนะนำเป็น ซื้อ สำหรับ PTTGC คาดหวังแรงส่งเชิงบวกต่อผลประกอบการช่วงที่เหลือของปี
24 เม.ย. 2558

บล. เมย์แบงก์ กิมเอ็ง (ประเทศไทย) ระบุในบทวิเคราะห์ (24 เม.ย.) ว่า ราคาผลิตภัณฑ์ปิโตรเคมีที่ฟื้นตัวทั้งในส่วนของโอเลฟินส์และอะโรเมติกส์ จากการหยุดเดินเครื่องตามแผนและนอกแผน อีกทั้งการฟื้นตัวของราคาน้ำมันมาที่ระดับ 60 เหรียญ จะเป็นปัจจัยหนุนความน่าสนใจผู้ผลิตโอเลฟินส์จากก๊าซอย่างบริษัท พีทีที โกลบอล เคมิคอล จำกัด (มหาชน) หรือ PTTGC
ปัจจัยดังกล่าวคาดจะผลักดันผลประกอบการของ PTTGC ในช่วงที่เหลือของปีเริ่มจากไตรมาส 2/58 ที่ราคา HDPE กลับมายืนเหนือ 1,300 เหรียญต่อตัน ขณะที่ผลประกอบการไตรมาส 1/58 เป็นการฟื้นตัวจากธุรกิจอะโรเมติกส์และขาดทุนสต๊อกน้ำมันที่ลดลง นอกจากนั้น PTTGC ยังมี Valuation ถูกกว่าหุ้นในกลุ่มน้ำมันขั้นปลายในประเทศ และหุ้นปิโตรเคมีในภูมิภาค ปรับคำแนะนำเป็น ซื้อ จาก (Trading Buy) ราคาเป้าหมายใหม่อ้างอิง PBV 1.22 เท่า อยู่ที่ 70 บาท (จาก 58 บาท) 
 
อ่านต่อ…